CELEX: 62006CO0273
Language: el
Date: 2007-01-26 00:00:00
Title: Διάταξη του Δικαστηρίου (έβδομο τμήμα) της 26ης Ιανουαρίου  2007. # Auto Peter Petschenig GmbH κατά Toyota Frey Austria GmbH. # Αίτηση για την έκδοση προδικαστικής αποφάσεως: Handelsgericht Wien - Αυστρία. # Άρθρο 104, παράγραφος 3, πρώτο εδάφιο, του κανονισμού διαδικασίας - Ανταγωνισμός - Συμφωνία διανομής αυτοκινήτων - Απαλλαγή κατά κατηγορία - Κανονισμός (ΕΚ) 1475/95 - Άρθρο 5, παράγραφος 3 - Λύση εκ μέρους του προμηθευτή - Έναρξη ισχύος του κανονισμού (ΕΚ) 1400/2002 - Ανάγκη αναδιοργάνωσης του δικτύου διανομής. # Υπόθεση C-273/06.

Διάταξη του Δικαστηρίου (έβδομο τμήμα) της 26ης Ιανουαρίου 2007 — Auto Peter Petschenig κατά Toyota Frey Austria
      (Υπόθεση C-273/06)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας — Ανταγωνισμός — Συμφωνία διανομής αυτοκινήτων οχημάτων — Απαλλαγή κατά κατηγορία — Κανονισμός (ΕΚ) 1475/95 — Άρθρο 5, παράγραφος 3 — Καταγγελία εκ μέρους του προμηθευτή — Έναρξη ισχύος του κανονισμού (ΕΚ) 1400/2002 — Ανάγκη αναδιοργανώσεως του δικτύου διανομής»
      Ανταγωνισμός — Συμπράξεις — Απαγόρευση — Απαλλαγή κατά κατηγορίες — Συμφωνίες στον τομέα αυτοκινήτων — Έναρξη ισχύος του κανονισμού 1400/2002 (Άρθρο 81 § 1 ΕΚ· κανονισμοί της Επιτροπής 1475/95, άρθρο 5 § 3, εδ. 1, πρώτη περίπτωση,
         και 1400/2002, άρθρο 10) (βλ. σκέψεις 22-28, 31-38, διατακτ. 1-2)
      
      Αντικείμενο 
      
         Αίτηση για την έκδοση προδικαστικής αποφάσεως — Handelsgericht Wien — Ερμηνεία του άρθρου 5, παράγραφος 3, εδάφιο 1, πρώτη
                  περίπτωση, του κανονισμού (ΕΚ) 1475/95 της Επιτροπής, της 28ης Ιουνίου 1995, σχετικά με την εφαρμογή του άρθρου 85, παράγραφος
                  3, της Συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων
                  (ΕΕ L 145, σ. 25) και του κανονισμού (ΕΚ) 1400/2002 της Επιτροπής, της 31ης Ιουλίου 2002, για την εφαρμογή του άρθρου 81,
                  παράγραφος 3, της Συνθήκης σε ορισμένες κατηγορίες κάθετων συμφωνιών και εναρμονισμένων πρακτικών στον τομέα της αυτοκινητοβιομηχανίας
                  (ΕΕ L 203, σ. 30) — Καταγγελία της συμφωνίας διανομής εκ μέρους του προμηθευτή κατόπιν τηρήσεως προειδοποιητικής προθεσμίας
                  ενός έτους, η οποία δικαιολογείται από την ανάγκη αναδιοργανώσεως του συνόλου ή ουσιώδους τμήματος του δικτύου λόγω της έναρξης
                  ισχύος του κανονισμού (ΕΚ) 1400/2002
               
            Διατακτικό
      Το Δικαστήριο διατάσσει:
      
         
                   
               
               
                  
               
               
                  Η έναρξη ισχύος του κανονισμού (ΕΚ) 1400/2002 της Επιτροπής, της 31ης Ιουλίου 2002, για την εφαρμογή του άρθρου 81, παράγραφος
                     3, της Συνθήκης σε ορισμένες κατηγορίες κάθετων συμφωνιών και εναρμονισμένων πρακτικών στον τομέα της αυτοκινητοβιομηχανίας
                     δεν καθιστούσε, αφ’ εαυτής, αναγκαία την αναδιοργάνωση του δικτύου διανομής των προμηθευτών υπό την έννοια του άρθρου 5, παράγραφος
                     3, πρώτο εδάφιο, πρώτο στοιχείο, του κανονισμού (ΕΚ) 1475/95 της Επιτροπής, της 28ης Ιουνίου 1995, σχετικά με την εφαρμογή
                     του άρθρου [81], παράγραφος 3, της Συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την
                     πώληση αυτοκινήτων οχημάτων. Εντούτοις, η έναρξη ισχύος του κανονισμού αυτού, ανάλογα με την ειδικότερη οργάνωση του δικτύου
                     διανομής κάθε προμηθευτή, επέβαλε αλλαγές τόσο μεγάλης σημασίας που συνιστούν πραγματική αναδιοργάνωση του εν λόγω δικτύου
                     υπό την έννοια της διατάξεως αυτής.
                  
               
            
         
                   
               
               
                  
               
               
                  Η οργάνωση εκ μέρους ενός προμηθευτή, μετά την έναρξη ισχύος του κανονισμού 1400/2002, ενός επιλεκτικού συστήματος διανομής,
                     στο πλαίσιο του οποίου, αφενός, δεν περιορίζεται η επικράτεια εντός της οποίας οι διανομείς μπορούν να πωλούν τα προϊόντα
                     για τα οποία έχουν σύμβαση και, αφετέρου, τα επίσημα συνεργεία μπορούν να περιορίσουν τις δραστηριότητές τους μόνο στην παροχή
                     υπηρεσιών επισκευής και συντηρήσεως, μπορεί να συνιστά αναδιοργάνωση δικτύου υπό την έννοια του άρθρου 5, παράγραφος 3, πρώτο
                     εδάφιο, πρώτη περίπτωση, του κανονισμού 1475/95. Επαφίεται στα εθνικά δικαστήρια και στους διαιτητικούς θεσμούς να εκτιμήσουν
                     εάν πρόκειται για τέτοια περίπτωση ανάλογα με το σύνολο των συγκεκριμένων στοιχείων της ενώπιόν τους εκκρεμούς διαφοράς και,
                     ειδικότερα, των αποδεικτικών στοιχείων που προσκομίζονται προς τούτο από τον προμηθευτή.